_:n74679a6d3aeb4b979f107e645c95e6c1xb0
<http://schema.org/description>
"<p>Romanen <em>Feliz Navidad&nbsp;</em>handler om å være kvinne midt i livet og om hvem vi blir når det virkelig røyner på. Samtalen ledes av Nina Lykke.</p><p>Saga og familien reiser til Spania med pinnekjøtt og håp om en perfekt julefeiring i bagasjen. Allerede ved ankomst melder utfordringene seg. Var det riktig å ta med den demenssyke moren til utlandet, hvor selger de kålrabi i Spania og hva driver egentlig ektemannen med når han er ute på tur?</p><p>Etter hvert som julaften nærmer seg, blir det klart for Saga at mangelen på kålrabi er hennes minste problem. Samtidig som hennes verden kollapser, stiller alle krav til navet i familiehjulet. Moren forstår ikke alltid hva som skjer, faren er stoisk, men sliten, og barna veksler mellom å være kontaktsøkende og misfornøyde.</p><p>Selma Lønning Aarø har alltid skrevet morsomt og sårt om kvinner i samtiden. Slik er det også her, om det så dreier seg om hormonelle tenåringer, gryende tegn på overgangsalder eller demensens tragikomiske ringvirkninger. Men denne gangen er det vanskelig å vite når man skal le eller gråte.</p><p>Selma Lønning Aarø (f. 1972) kommer fra Stord, men bor nå på Kråkerøy ved Fredrikstad. Hun har utgitt en rekke bøker i ulike sjangere, og har skrevet for både voksne og barn. Sammen med forfatter Nils-Øivind Haagensen har hun redigert tre årganger av Cappelens debutantantologi Signaler. Og i en årrekke har hun vært spaltist i Dagbladet og Klassekampen. Hun er kjent for sin selvironiske og humoristiske stil.</p><p>Nina Lykke (f. 1965) debuterte i 2010 med den kritikerroste novellesamlingen Orgien, og andre fortellinger. Romanen Oppløsningstendenser (2013) fikk strålende anmeldelser og ble kortlistet til P2-lytternes romanpris. I 2016 fikk Lykke sitt store gjennombrudd med romanen Nei og atter nei (2016), som vant Ungdommens kritikerpris. For Full spredning. En legeroman mottok Lykke Brageprisen 2019. I 2022 utkom Lykkes femte bok, Vi er ikke her for å ha det morsomt. Bøkene hennes er oversatt til 19 språk.</p>"
<https://litthusfred.ticketco.events/no/nl?filter_type=popular&page=4>